Obecné zastupiteľstvo v Bukovej na základe § 6 ods. 1 zákona SNR č. 369/1990 Zb. o obecnom zriadení v znení neskorších zmien a doplnkov v súlade so Zákonom č.131/2010 Z.z. o pohrebníctve a Zákonom č. 398/2019 Z.z. a doplnení Zákona č. 455/1991 Zb. o živnostenskom podnikaní v znení neskorších predpisov pre pohrebisko obce Buková, v y d á v a toto

Všeobecne záväzné nariadenie č. 1/2020

**PREVÁDZKOVÝ PORIADOK POHREBISKA(CINTORÍNA)**

**A DOMU SMÚTKU V OBCI B U K O V Á**

**Článok 1**

**Úvodné ustanovenia**

Tento prevádzkový poriadok ustanovuje pôsobnosť štátnej správy a obcí práva a povinnosti fyzických osôb, fyzických osôb - podnikateľov a právnických osôb v súvislosti so zaobchádzaním s ľudskými pozostatkami a ľudskými ostatkami.

**Článok 2**

**Základné ustanovenia**

1. Úcta k pamiatke zosnulých prikazuje, aby pohrebisko a dom smútku boli udržiavané v stave zodpovedajúcom ušľachtilým ľudským vzťahom.
2. Pieta je spôsob dôstojného zaobchádzania s ľudskými pozostatkami pred ich pochovaním, počas pohrebného sprievodu, pohrebného obradu a pri ich pochovávaní a s ľudskými ostatkami počas exhumácie až do ich opätovného pochovania.
3. Poverená pohrebná služba je pohrebná služba poverená obstarávateľom pohrebu zabezpečiť činnosti podľa zákona o pohrebníctve.
4. Tento prevádzkový poriadok pohrebiska sa vzťahuje na pohrebisko - cintorín v obci Buková nachádzajúce sa v katastrálnom území obce Buková. Súčasťou pohrebiska je i dom smútku.

Prevádzkový poriadok pohrebiska upravuje:

1. rozsah služieb poskytovaných na pohrebisku v obci Buková,
2. povinnosti nájomcu pri údržbe hrobového miesta,
3. povinnosti návštevníkov pohrebiska v súvislosti s udržiavaním poriadku na pohrebisku a zachovaním dôstojnosti tohto miesta, spôsob a pravidlá používania zariadení pohrebiska a domu smútku,
4. čas, keď je pohrebisko prístupné verejnosti,
5. spôsob ukladania ľudských pozostatkov a ľudských ostatkov, plán hrobových miest,
6. dĺžku tlecej doby podľa zákona o pohrebníctve,
7. spôsob vedenia evidencie pohrebiska podľa zákona o pohrebníctve,
8. spôsob nakladania s odpadmi,
9. podmienky vstupu prevádzkovateľa pohrebnej služby na pohrebisko,
10. cenník služieb, ktorý je prílohou ku Všeobecne záväznému nariadeniu.

**Článok 3**

**Zriadenie pohrebiska a rozsah služieb poskytovaných na pohrebisku**

1. Pohrebisko – cintorín v Bukovej je zriadené v súlade so zákonom o pohrebníctve. Pohrebiskom sa rozumie miesto na uloženie tiel mŕtvych, ich ostatkov alebo popola.
2. Zriaďovateľ pohrebiska je: **Obec BUKOVÁ.**
3. Prevádzkovateľ pohrebiska je: Obec Buková, so sídlom: Buková 50, 91910. Prevádzkovateľ vedie evidenciu o prideľovaní hrobových miest, stará sa o vzhľad pohrebiska, vykonáva dozor, povoľuje stavebné práce, podľa potreby prideľuje miesta pre hroby, hrobky a urny. Ďalej udržiava zariadenie domu smútku, čistí chodníky, plochu pred domom smútku, zabezpečuje vývoz odpadkov, údržbu zelene, zabezpečuje zimnú údržbu a zásobovanie vodou z obecného vodovodu.

**Článok 4**

**Prevádzkovanie pohrebiska**

Obec môže prevádzkovať pohrebisko sama alebo prostredníctvom právnickej osoby na tento účel zriadenej alebo prenechať jeho prevádzkovanie inému prevádzkovateľovi pohrebiska.

Prevádzkovanie pohrebiska zahŕňa:

1. výkopové práce súvisiace s pochovávaním alebo exhumáciou,
2. pochovávanie,
3. vykonanie exhumácie,
4. vedenie evidencie súvisiacej s prevádzkovaním pohrebiska,
5. vedenie evidencie súvisiacej s evidenciou hrobových miest,
6. správu a údržbu pohrebiska,
7. správu a údržbu domu smútku,
8. správu a údržbu komunikácií a zelene na pohrebisku.

**Článok 5**

**Povinnosti prevádzkovateľa pohrebiska**

1. Ak obec prevádzkuje pohrebisko prostredníctvom iného prevádzkovateľa pohrebiska, prevádzkovanie pohrebiska je živnosťou.
2. Prevádzkovanie pohrebiska zahŕňa:
3. vykopanie hrobu a zasypanie hrobu,
4. vykonávanie exhumácie,
5. vedenie evidencie súvisiacej s prevádzkovaním pohrebiska,
6. správu pohrebiska,
7. správu márnice a domu smútku, ak sú na pohrebisku vybudované,
8. údržbu komunikácií a zelene na pohrebisku.
9. Fyzická osoba – podnikateľ a právnická osoba, ktorá prevádzkuje pohrebisko (ďalej len „prevádzkovateľ pohrebiska“), je povinná:

a) viesť evidenciu pohrebiska, ktorá sa člení na:

1. evidenciu hrobových miest, ktorá musí obsahovať:
   * + meno, priezvisko a dátum úmrtia osoby, ktorej ľudské ostatky sú uložené v hrobovom mieste,
     + dátum uloženia ľudských pozostatkov alebo ľudských ostatkov s uvedením hrobového miesta a hĺbky pochovania,
     + záznam o nebezpečnej chorobe, ak mŕtvy, ktorého ľudské pozostatky sa uložili do hrobu alebo hrobky, bol nakazený nebezpečnou chorobou,
     + meno, priezvisko a adresu miesta trvalého pobytu, ak je nájomcom fyzická osoba; názov obce, ak je nájomcom obec,
     + dátum uzavretia zmluvy o nájme hrobového miesta (ďalej len „nájomná zmluva“) a údaje o zmene nájomcu,
     + údaje o vypovedaní nájomnej zmluvy a dátum jej skončenia,
     + skutočnosť, či je hrob, hrobka alebo pohrebisko chránené ako národná kultúrna pamiatka alebo pamätihodnosť obce podľa osobitného predpisu alebo či ide o vojnový hrob,
     + údaje o pochovaní potrateného ľudského plodu alebo predčasne odňatého ľudského plodu,
2. evidenciu prevádzkovania pohrebiska, ktorá musí obsahovať údaje o:

* zákaze pochovávania a dobe jeho trvania, ak sa taký zákaz vydal,
* zrušení pohrebiska,

1. umožniť prítomnosť obstarávateľa pohrebu a blízkych osôb pri konečnom uzavretí rakvy pred pochovaním,
2. zdržať sa v styku s pozostalými necitlivého správania a pri pohrebnom obrade umožniť účasť cirkví a iných osôb v súlade s prejavenou vôľou obstarávateľa pohrebu,
3. vykonávať exhumáciu ľudských ostatkov podľa
4. dodržiavať zákaz pochovávania podľa [§ 20 ods. 1](https://www.slov-lex.sk/pravne-predpisy/SK/ZZ/2010/131/20200101#paragraf-20.odsek-1),
5. pri výpovedi nájomnej zmluvy postupovať podľa [§ 22](https://www.slov-lex.sk/pravne-predpisy/SK/ZZ/2010/131/20200101#paragraf-22),
6. umožniť pochovať potratený ľudský plod alebo predčasne odňatý ľudský plod,
7. zabezpečiť po vykopaní hrobu fotografickú dokumentáciu, ktorá potvrdí splnenie požiadaviek podľa [§ 19 ods. 1 písm. a)](https://www.slov-lex.sk/pravne-predpisy/SK/ZZ/2010/131/20200101#paragraf-19.odsek-1.pismeno-a), [c)](https://www.slov-lex.sk/pravne-predpisy/SK/ZZ/2010/131/20200101#paragraf-19.odsek-1.pismeno-c) a [d)](https://www.slov-lex.sk/pravne-predpisy/SK/ZZ/2010/131/20200101#paragraf-19.odsek-1.pismeno-d) a [§ 19 ods. 5](https://www.slov-lex.sk/pravne-predpisy/SK/ZZ/2010/131/20200101#paragraf-19.odsek-5), a uchovávať ju najmenej do uplynutia tlecej doby.
8. Prevádzkovateľ pohrebiska je ďalej povinný umožniť prevádzkovateľovi pohrebnej služby vstup na pohrebisko na vykonanie pohrebnej služby podľa rozsahu dohodnutého s obstarávateľom pohrebu. Prevádzkovateľ pohrebnej služby sa riadi prevádzkovým poriadkom pohrebiska, plánom pohrebných obradov a pochovávania určeným prevádzkovateľom pohrebiska.
9. Zmenou prevádzkovateľa pohrebiska nesmie dôjsť k narušeniu prevádzky pohrebiska.
10. Pochovávať na pohrebisku iné ako ľudské pozostatky a ľudské ostatky je zakázané.
11. Prevádzkovateľ pohrebiska je povinný:
    1. prevádzkovať pohrebisko v súlade so schváleným prevádzkovým poriadkom pohrebiska,
    2. prevziať ľudské pozostatky alebo ľudské ostatky, ak je úmrtie doložené:
12. listom o prehliadke mŕtveho a štatistickým hlásením o úmrtí vystavené lekárom, ktorý vykonal prehliadku mŕtveho,
13. pasom pre mŕtvolu, ak ide o medzinárodnú prepravu ľudských pozostatkov alebo ľudských ostatkov,
14. ak ide v súvislosti s úmrtím o podozrenie zo spáchania trestného činu, prevádzkovateľ pohrebnej služby prevezme ľudské pozostatky len s písomným súhlasom orgánu činného v trestnom konaní.
    1. nakladať s odpadmi v súlade s osobitným predpisom,
    2. chrániť pohrebisko stavebnými a terénnymi úpravami pred zaplavením,
    3. umiestniť na mieste obvyklom cenník služieb,
    4. starať sa o zeleň, chodníky a plochu nachádzajúcich sa cintoríne, vrátane jej pravidelnej údržby,
    5. spravovať a udržovať objekt – dom smútku, nachádzajúci na cintoríne,
    6. starať sa o oplotenie cintorína,
    7. zabezpečovať čistotu a poriadok na cintoríne.
15. Výkopové práce súvisiace s pochovávaním alebo exhumáciou, pochovanie vykonanie exhumácie a smútočné obrady vykonáva obce prostredníctvom kvalifikovanej pohrebnej služby, ktorú si spravidla objedná obstarávateľ pohrebu.
16. Hrobové príslušenstvo po ukončení nájomnej zmluvy na hrobové miesto je povinný si nájomca odstrániť na vlastné náklady. Takto upravené hrobové miesto sa môže prenajať ďalšiemu nájomcovi. Hrobové príslušenstvo, ktorého sa nájomca po označení a zaevidovaní hrobu neprihlási alebo sa ho nepodarí dohľadať, bude odstránené prevádzkovateľom pohrebiska.

**Článok 6**

**Zaobchádzanie s ľudskými pozostatkami a ľudskými ostatkami**

Hrob na ukladanie ľudských pozostatkov musí spĺňať tieto požiadavky:

* + - hĺbka pre dospelú osobu a dieťa staršie ako 10 rokov musí byť najmenej 1,6 m, prehĺbený hrob musí mať hĺbku aspoň 2,2 m;
    - pre potratený ľudský plod alebo predčasne odňatý ľudský plod najmenej 0,7 m
    - pre dieťa mladšie ako 10 rokov najmenej 1,2 m,
    - dno musí ležať najmenej 0,5 m nad hladinou spodnej vody,
    - bočné vzdialenosti medzi jednotlivými hrobmi musia byť najmenej 0,3 m,
    - rakva s ľudskými pozostatkami musí byť po uložení do hrobu zasypaná skyprenou zeminou vo výške minimálne 1,2 m, ak ide o rakvu s potrateným ľudským plodom alebo predčasne odňatým ľudským plodom, vo výške 0,7 m.

**Článok 7**

**Spôsob ukladania ľudských pozostatkov a ostatkov**

1. S ľudskými pozostatkami a s ľudskými ostatkami sa musí zaobchádzať dôstojne a tak, aby nedošlo k ohrozeniu verejného zdravia, alebo verejného poriadku.
2. Mŕtvi sa spravidla ukladajú len po jednom do každého hrobu, ak dôležitý obecný záujem nevyžaduje uloženie do spoločného hrobu.
3. Prevádzkovateľ pohrebiska môže na žiadosť alebo so súhlasom nájomcu povoliť, aby do toho istého hrobu boli uložené aj ďalšie telá mŕtvych (príbuzní, prípadne aj iné blízke osoby) a to najskôr po uplynutí tlecej doby. Pred uplynutím tlecej doby možno urobiť tak len so súhlasom regionálneho úradu verejného zdravotníctva a hlavného hygienika.
4. Prevádzkovateľ pohrebiska musí dodržiavať dĺžku tlecej doby:
   * + - tlecia doba na pohrebisku v obci Buková je 10 rokov,

* ľudské ostatky musia byť uložené v zemi na dobu, ktorá zo zreteľom na zloženie pôdy nesmie byť kratšia ako 10 rokov,
* ak sa zistí, že ľudské ostatky nie sú ani po uplynutí ustanovenej tlecej doby zotleté, tleciu dobu primerane predĺžiť a na tento účel si vyžiadať posudok úradu.

1. Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad vrchnou rakvou bude najmenej 1 m.
2. Spôsob ukladania ľudských pozostatkov a ľudských ostatkov na tomto pohrebisku je do zeme. Bočné vzdialenosti medzi jednotlivými hrobmi musia byť najmenej 0,3 m, čelné vzdialenosti (chodníky) medzi jednotlivými hrobmi určí prevádzkovateľ podľa situácie.
3. Plánovanie a číslovanie hrobových miest vykonáva zriaďovateľ pohrebiska.

**Článok 8**

**Pochovávanie**

1. Ak sa ľudské pozostatky neuložili do chladiaceho zariadenia, musia sa pochovať do 96 hodín od úmrtia, nie však pred uplynutím 24 hodín od úmrtia. Ak sa vykonala pitva, možno mŕtveho pochovať ihneď. Ľudské pozostatky uložené v chladiacom zariadení musia byť pochované do 14 dní od úmrtia okrem prípadov uvedených v § 8 ods. 4 písm. h) zákona č. 131/2010. Ak bola pitva nariadená v trestnom konaní, ľudské pozostatky možno pochovať za podmienok uvedených v osobitnom predpise (§ 115 Trestného poriadku).
2. Potratené alebo predčasne odňaté ľudské plody, časti tela alebo orgány odňaté živým darcom alebo mŕtvym darcom, ak sa nepochovajú alebo ak sa nepoužijú na vedecké, liečebné, preventívne alebo výučbové účely, a ak neexistuje podozrenie z trestného činu, sa musia spopolniť v spaľovni, ktorá spĺňa požiadavky podľa osobitného predpisu.
3. Rodič potrateného alebo predčasne odňatého ľudského plodu môže písomne požiadať poskytovateľa zdravotnej starostlivosti o jeho vydanie na pochovanie.
4. Telo mŕtveho sa uloží do zeme, ak dôležitý všeobecný záujem nevyžaduje iný druh pohrebu, na ktorý dal súhlas hlavný hygienik.
5. Výnimočne možno uložiť rakvu s telom mŕtveho do hrobky vybudovanej so súhlasom správcu pohrebiska.
6. Telo mŕtveho sa ukladá do zeme na pohrebisku. Uloženie mimo pohrebiska môže povoliť obecný úrad len z dôvodov nutných osobitného zreteľa a so súhlasom hlavného hygienika. Spopolnené ostatky sa ukladajú na pohrebiskách. Správca pohrebiska môže dať povolenie na pripevnenie urny k náhrobku. Urna musí byť uložená do osobitnej ochrannej schránky.
7. Ak sú splnené všetky predpísané podmienky pohrebu, ktoré si zosnulý zvolil, treba podľa možnosti jeho želaniu vyhovieť. Ak zosnulý neurčil druh pohrebu, určí ho ten, kto pohreb obstaráva. Tieto ustanovenia platia, ak dôležitý záujem nevyžaduje iný druh pohrebu.
8. Pre zákaz pochovávania platí:
9. Ak by ďalším pochovávaním na pohrebisku mohlo dôjsť k ohrozeniu zdravia ľudí alebo kvality podzemnej vody, môže pochovávanie zakázať príslušný orgán štátnej správy.
10. Na pohrebisku, kde je zakázané pochovávanie ľudských pozostatkov do zeme, možno ďalej pochovávať iným spôsobom, ak príslušný orgán štátnej správy, ktorý pochovávanie zakázal, s navrhovaným spôsobom pochovávania súhlasí.

**Článok 9**

**Uloženie popola**

1. Prijať urnu na uloženie je povinný prevádzkovateľ každého urnového pohrebiska. Prevádzkovateľ cintorína má túto povinnosť vtedy, ak v pochovávacom obvode nie je urnové pohrebisko, alebo ak ide o uloženie do hrobu, prípadne náhrobku k inému príslušníkovi rodiny.
2. Popol sa ukladá na pohrebisku podľa želania zosnulého alebo obstarávateľa pohrebu v urne. O uložení urny vedie prevádzkovateľ pohrebiska evidenciu. V nej sa uvádza meno a priezvisko zosnulého, jeho posledné bydlisko, deň narodenia, úmrtia, deň a miesto spopolnenia a spôsob spopolnenia.
3. Správca cintorína, príslušný podľa miesta pohrebiska, kde sa má popol uložiť, môže z dôvodov hodných osobitného zreteľa povoliť, aby sa podľa želania zosnulého alebo obstarávateľa pohrebu uložil popol na miesto, ktoré si oni zvolili. O uložení popola mimo pohrebiska vedie prevádzkovateľ osobitnú evidenciu.

**Článok 10**

**Exhumácia tela mŕtveho alebo ostatkov**

1. Pred uplynutím tlecej doby možno ľudské ostatky exhumovať na žiadosť:
   1. orgánov činných v trestnom konaní,
   2. obstarávateľa pohrebu
   3. blízkej osoby, ak obstarávateľ pohrebu už nežije, alebo ak obstarávateľom pohrebu bola obec.
2. Žiadosť podľa odseku 1 musí mať písomnú formu a musí obsahovať:
   1. posudok úradu,
   2. list o prehliadke mŕtveho a štatistické hlásenie o úmrtí,
   3. nájomnú zmluvu vydanú prevádzkovateľom pohrebiska, kde budú ľudské ostatky uložené.
3. Náklady na exhumáciu uhradí ten, kto o ňu požiadal.

**Článok 11**

**Nájomná zmluva**

1. Právo užívať hrobové miesto vzniká uzavretím nájomnej zmluvy.
2. Uzavretím nájomnej zmluvy prevádzkovateľ pohrebiska prenecháva za nájomné nájomcovi hrobové miesto na uloženie ľudských pozostatkov alebo ľudských ostatkov. Nájomná zmluva sa uzatvára na dobu neurčitú, nesmie byť vypovedaná skôr ako po uplynutí tlecej doby pohrebisku.
3. Pri úmrtí nájomcu hrobového miesta má prednostné právo na uzavretie novej nájomnej zmluvy dedič (blízka osoba); ak je dedičov (blízkych osôb) viac, tak ten, kto doručí písomnú žiadosť ako prvý, preukáže svoj status blízkej osoby k zomrelému nájomcovi rodným listom alebo čestným vyhlásením s úradne osvedčeným podpisom vyhlasujúc tento vzťah k zomrelému nájomcovi a ktorej prevádzkovateľ písomne ako prvej potvrdí využitie prednostného práva. Prednostné právo na uzatvorenie nájomnej zmluvy možno uplatniť najneskôr do jedného roka od úmrtia nájomcu hrobového miesta.

**Článok 12**

**Výpoveď nájomnej zmluvy**

1. Prevádzkovateľ pohrebiska nájomnú zmluvu vypovie, ak:
2. závažné okolnosti na pohrebisku znemožňujú trvanie nájmu hrobového miesta na ďalšiu dobu,
3. sa pohrebisko zruší,
4. nájomca ani po upozornení nezaplatil nájomné za užívanie hrobového miesta.
5. Ak prevádzkovateľ pohrebiska vypovie nájomnú zmluvu z dôvodov uvedených v odseku 1 písm. a) a b), musí zabezpečiť so súhlasom nájomcu iné hrobové miesto a na vlastné náklady preloženie ľudských ostatkov vrátane príslušenstva hrobu na nové hrobové miesto.
6. Prevádzkovateľ pohrebiska je povinný vopred upozorniť nájomcu na vypovedanie nájomnej zmluvy najmenej 6 mesiacov pred dňom, keď sa má hrobové miesto zrušiť. Prevádzkovateľ pohrebiska musí na túto skutočnosť nájomcu písomne upozorniť; ak sa s nájomcom vopred písomne dohodne na elektronickej podobe komunikácie prostredníctvom elektronickej pošty alebo prostredníctvom krátkej textovej správy, oznámi mu to týmto spôsobom.
7. Ak prevádzkovateľ pohrebiska vypovie nájomnú zmluvu z dôvodov uvedených v odseku 1 písm. a) a b), je povinný výpoveď nájomnej zmluvy doručiť nájomcovi najmenej tri mesiace predo dňom, keď sa má hrobové miesto zrušiť.
8. Ak prevádzkovateľovi nie je známa adresa alebo sídlo nájomcu, uverejní informáciu o vypovedaní nájomnej zmluvy na mieste obvyklom na pohrebisku s uvedením mena a priezviska nájomcu hrobového miesta a čísla hrobového miesta. Hrobové miesto musí označiť, odfotiť a zaevidovať.
9. Ak prevádzkovateľ pohrebiska vypovie nájomnú zmluvu z dôvodu uvedeného v odseku 1 písm. c), je povinný výpoveď doručiť nájomcovi najneskôr do dvoch mesiacov po uplynutí lehoty, na ktorú bolo nájomné zaplatené.
10. Ak prevádzkovateľ pohrebiska vypovedal nájomnú zmluvu z dôvodu uvedeného v odseku 1 písm. c) a nájomca je známy, výpovedná lehota uplynie 1 rok odo dňa, odkedy nebolo zaplatené nájomné. Prevádzkovateľ pohrebiska vyzve nájomcu, aby najneskôr do jedného roka odstránil príslušenstvo hrobu; ak ho v tejto lehote neodstráni, po uplynutí výpovednej lehoty ho prevádzkovateľ pohrebiska odovzdá obci; po uplynutí výpovednej lehoty sa príslušenstvo hrobu považuje sa opustenú vec a prevádzkovateľ pohrebiska ho odstráni na náklady nájomcu hrobového miesta.
11. Ak prevádzkovateľ pohrebiska vypovie nájomnú zmluvu z dôvodu uvedeného v odseku 1 písm. c) a nájomca nie je známy, uverejní výpoveď nájomnej zmluvy na mieste obvyklom na pohrebisku. Výpovedná lehota uplynie 3 roky odo dňa, odkedy nebolo nájomné zaplatené. Prevádzkovateľ pohrebiska ponechá po túto dobu príslušenstvo hrobu na mieste s označením, že ide o trojročné uloženie, počas ktorého sa môže nájomca prihlásiť; po uplynutí výpovednej lehoty sa príslušenstvo hrobu považuje za opustenú vec a prevádzkovateľ pohrebiska ho odstráni na vlastné náklady.
12. Ak prevádzkovateľ pohrebiska postupuje podľa odsekov 7 a 8, musí zabezpečiť obrazovú dokumentáciu hrobového miesta so stručným opisom stavu príslušenstva hrobu.
13. Hroby s príslušenstvom, o ktorých orgány štátnej správy na ochranu pamiatkového fondu rozhodli, že majú kultúrny význam alebo kultúrnou hodnotu, alebo o ktorých tak rozhodla obec všeobecne záväzným nariadením, sa môžu zrušiť.

**Článok 13**

**Povinnosti nájomcu pri údržbe hrobového miesta**

1. Prevádzkovateľ pohrebiska je povinný počas trvania nájomnej zmluvy zabezpečiť prístup k hrobovému miestu a zdržať sa akýchkoľvek zásahov do hrobového miesta okrem prípadov, keď je potrebné bezodkladne zaistiť bezpečné prevádzkovanie pohrebiska. O takom pripravovanom alebo už uskutočnenom zásahu je prevádzkovateľ pohrebiska povinný bezodkladne písomne informovať nájomcu.
2. Nájomca je povinný na vlastné náklady zabezpečovať údržbu hrobového miesta a oznamovať prevádzkovateľa pohrebiska a domu smútku všetky zmeny údajov potrebné na vedenie evidencie hrobových miest.
3. Ak prevádzkovateľ pohrebiska zistí nedostatky v starostlivosti o prepožičané hrobové miesto, vyzve nájomcu, aby ich v primeranej dobe odstránil. Ak sa tak nestane, alebo nie je známa adresa nájomcu, alebo ak hrozí omeškanie, urobí prevádzkovateľ pohrebiska potrebné opatrenia na náklady nájomcu.
4. Nájomca sa môže s prevádzkovateľom pohrebiska dohodnúť o udržiavaní prepožičaného miesta za úplatu (pravidelná úprava, polievanie, výsadba kvetov a iné).
5. Nájomca môže na prepožičanom mieste urobiť ďalšie úpravy (výsadbu kríkov, stromov, umiestňovanie lavičiek a iné) len so súhlasom správcu pohrebiska.
6. Nájomca hrobového miesta je povinný:
7. dodržiavať ustanovenia prevádzkového poriadku, ktoré sa týkajú povinností nájomcu hrobového miesta
8. užívať hrobové miesto podľa nájomnej zmluvy,
9. udržiavať prenajaté hrobové miesto v poriadku na vlastné náklady,
10. písomne oznamovať prevádzkovateľovi pohrebiska všetky zmeny údajov, ktoré sú potrebné na vedenie evidencie podľa hrobového miesta,
11. udržiavať poriadok na pohrebisku.
12. strpieť nároky pohrebných služieb na vykonanie výkopových prác a pohrebných obradov na vedľajších hrobových miestach.

**Článok 14**

**Povinnosti návštevníka pohrebiska**

V súvislosti s udržiavaním poriadku na pohrebisku a zachovaním dôstojnosti tohto miesta sú návštevníci cintorína povinní:

1. Udržiavať pokoj a dôstojne sa správať v priestoroch pohrebiska a jeho bezprostrednom okolí.
2. Udržiavať poriadok na hroboch i vo všetkých priestoroch pohrebiska.
3. Odpad z hrobov vždy uložiť do kontajnerov na pohrebisku a neodkladať ich na iných miestach pohrebiska.
4. Nepotrebné predmety, hlavne sklené nádoby, neodkladať kvôli bezpečnosti pri kosení pohrebiska za pomníky.
5. Staré hrobové príslušenstvo z hrobového miesta si nájomca odstráni z pohrebiska sám na vlastné náklady.
6. Na pohrebisku je zakázané: pitie alkoholických nápojov a fajčenie, venčenie domácich zvierat.

**Článok 15**

**Rozmery hrobových miest**

1. Na hrob alebo hrobku môže byť prepožičané miesto v týchto rozmeroch:
   * pre hrob (hrobku) dospelého 110 x 245 cm
   * pre dvojhrob (hrobku) dospelých 210 x 245 cm
   * pre hrob dieťaťa do 6 rokov 80 x 140 cm
   * pre hrob dieťaťa do 14 rokov 90 x 200 cm
2. Na uloženie urny sa prepožičiava miesto o rozmeroch 100 x 100 cm. Pre každé prepožičané miesto vytýči prevádzkovateľ pohrebiska hranice. Porušenie týchto hraníc sa posudzuje ako priestupok.

**Článok 16**

**Stavby na pohrebisku**

1. Na vybudovanie akejkoľvek novej stavby na pohrebisku treba oznámiť túto informáciu na Obecnom úrade a na úpravu už jestvujúcej stavby (hrobu, hrobky, rámu) treba predchádzajúci ústny alebo písomný súhlas Obce Buková ako prevádzkovateľovi pohrebiska.
2. Pri vyhotovení stavby alebo pri jej úprave sa musí stavebník riadiť úpravami prevádzkovateľa pohrebiska, najmä pokiaľ ide o tvar, rozmery, výzdobu alebo druh použitého materiálu.
3. Po ukončení prác je stavebník povinný na svoje náklady vyčistiť okolie hrobu a odstrániť prebytočný stavebný materiál.
4. Nie je prípustné bez súhlasu prevádzkovateľa pohrebiska odpredávať alebo odstraňovať vybudované stavby.

**Článok 17**

**Vstup na pohrebisko**

1. Pohrebisko je verejnosti prístupné v ročnom období od 16.04. do 5.11. denne od 7.00 do 21.00 hod., v období od 6.11. do 15.04. od 8.00 do 18.00 hod.
2. Správca pohrebiska alebo jeho prevádzkovateľ môže v osobitných prípadoch obmedziť prístup verejnosti.
3. Deťom do 10 rokov je vstup na pohrebisko dovolený len v sprievode dospelých osôb.
4. Každý návštevník je povinný pohrebisko opustiť pred určenou zatváracou dobou bez osobitného upozornenia.

**Článok 18**

**Podmienky vstupu prevádzkovateľa pohrebných služieb**

1. Každá pohrebná služba je povinná sa správať na pohrebisku podľa aktuálne platného prevádzkového poriadku pohrebiska.
2. Vstup na pohrebisko na vykonanie pohrebných služieb môže len certifikovaná pohrebná služba na základe objednávky obstarávateľa pohrebu.

**Článok 19**

Prevádzkový poriadok Domu smútku

1. *Základné ustanovenia:*
2. Dom smútku v Bukovej sa nachádza v oplotenom areáli kostola. Je postavený na parcele č. 410/2 v k. ú. Buková o výmere 78 m2 evidovaného na LV č. 1100, ktorého je výlučným vlastníkom obec Buková.
3. Dom smútku prevádzkuje: **Obec Buková**
4. Priestory domu smútku slúžia na vykonávanie smútočných pohrebných obradov a poslednej rozlúčky so zosnulým, ako i dočasné umiestnenie zosnulého v chladiacom boxe domu smútku pred uložením do hrobu.
5. *Prevádzkovanie Domu smútku:*

Prevádzkovanie Domu smútku zahŕňa príjem ľudských pozostatkov a ostatkov, iba za podmienok, ak je:

1. úmrtie doložené „Listom o prehliadke mŕtveho“ a „Štatistickým hlásením o úmrtí“ vystavený lekárom, ktorý vykonal prehliadku mŕtveho podľa zákona č. 131/2010
2. úmrtie doložené pasom pre mŕtvolu, ak ide o medzinárodnú prepravu ľudských pozostatkov alebo ľudských ostatkov, podľa zákona č. 131/2010
3. truhla s pozostatkami zosnulého sa príjme do domu smútku len prevozom v pohrebnom vozidle, s povolením na prevoz zosnulého, ktoré vystaví obhliadajúci lekár.
4. príjem zosnulého eviduje prevádzkovateľ v „Liste prijatých zosnulých v Dome smútku, ktorý vykonáva dodatočnú úpravu zosnulého po prevoze pohrebným vozidlom.
5. pri všetkých týchto činnostiach sa musia používať jednorazové gumené rukavice.
6. pracovník, ktorý manipuluje s ľudskými pozostatkami, ktoré boli v čase úmrtia nakazené nebezpečnou chorobou, musí mať na sebe jednorazový ochranný odev, jednorazové ochranné rukavice a jednorazové ochranné rúško. Po ukončení manipulácie sa ochranné pomôcky ukladajú do nepriepustných obalov k tomu určených a takto zabezpečené sa odvezú do spaľovne k tomu určenej. Taktiež pri výkopových prácach sa používajú ochranné pomôcky ako pracovná obuv, rukavice, rúška, ochranná prilba a dezinfekčný roztok na odev.
7. ľudské pozostatky sú do času pochovania uložené do chladiaceho zariadenia, ktoré zabezpečí trvalé udržanie teploty v rozmedzí od 0°C až 5°C po dobu maximálne 14 dní od úmrtia.
8. ak čas pochovania presiahne 14 dní, alebo ak to vyžaduje stav ľudských pozostatkov, musia sa uložiť do mraziaceho zariadenia, ktoré zabezpečí trvalé udržanie teploty nižšej ako -10°C.
9. *Povinnosti prevádzkovateľa Domu smútku:*
10. prevádzkovateľ je povinný udržiavať v Dome smútku čistotu a poriadok,
11. pri manipulácii s ľudskými pozostatkami a ostatkami je zakázané jesť, piť, fajčiť a požívať alkoholické nápoje v priestoroch Domu smútku,
12. dbať na dodržiavanie požiarnobezpečnostných predpisov,
13. prevádzkovateľ zodpovedá a vedie knihu chladiaceho zariadenia.
14. ak boli v chladiacom zariadení uložené pozostatky nakazené nebezpečnou chorobou, prevádza sa dezinfekcia po každom uložení takéhoto zosnulého,
15. v knihe dezinfekcie domu smútku je zaznamenaný dátum dezinfekcie, čas expozície, frekvencia striedania dezinfekčných prostriedkov a odporúčané koncentrácie,
16. zabezpečuje upratovanie domu smútku prostredníctvom pracovníkov obecného úradu po každom pohrebe,
17. zabezpečuje dezinfekciu v chladiacom zariadení, celom interiéri Domu smútku 1x mesačne,
18. zabezpečuje 2x ročne deratizáciu priestorov domu smútku proti hlodavcom,
19. činnosti spojené s údržbou, čistením, dezinfekciou a deratizáciou uhrádza obec,
20. činnosti spojené s výzdobou domu smútku, pohrebom a pochovávaním hradí pozostalý – obstarávateľ pohrebu, podľa cenníka služieb prevádzkovateľovi domu smútku a pohrebnej službe,
21. poplatok za dom smútku, obradnú miestnosť a chladiace zariadenie uhrádza pozostalý do pokladne obecného úradu.
22. manipulovať so zosnulým musia len zamestnanci pohrebnej služby.

**Článok 20**

**Spôsob nakladania s odpadom z pohrebiska**

1. Odvoz odpadu z pohrebiska zabezpečuje obec.
2. Obec nariaďuje občanom obce i jej návštevníkom neukladať do kontajnerov na pohrebisku iný odpad ako odpad z pohrebiska.
3. Odstrániť staré nepoužité pomníky má povinnosť nájomca hrobového miesta.
4. Zakazuje sa odkladanie sklenených nádob a svietnikov mimo hrobového miesta, z dôvodu bezpečnosti pri údržbe pohrebiska.

**Článok 21**

**Cenník služieb prevádzkovateľa a podmienky bezproblémového priebehu pohrebu**

1. Všetky služby, spojené s pochovávaním vykonané prevádzkovateľom pohrebnej služby, musia byť zaplatené do hodiny pohrebu.
2. Pri odstúpení objednávateľa pohrebu musí uhradiť náklady, ktoré pri obstarávaní pohrebu a odstúpením od pohrebu vznikli.
3. Prevádzkovateľ pohrebiska nezodpovedá za príslušenstvo hrobu.
4. Obec Buková spravuje dom smútku a financuje náklady spojené s jeho prevádzkou a údržbou.
5. Obec Buková účtuje nájom hrobových miest na základe zmluvy s nájomcom hrobového miesta, prepožičanie domu smútku a uloženie v chladiacom zariadení.

**Článok 22**

**Orgány dozoru**

Orgány dozoru sa pri výkone dozornej činnosti riadia podľa zákona č. 131/2010 o pohrebníctve.

Na úseku pohrebníctva sú tieto orgány výkonu dozoru:

1. Úrad verejného zdravotníctva Slovenskej republiky (ďalej len „úrad verejného zdravotníctva“),
2. regionálne úrady verejného zdravotníctva,
3. obce

**Článok 23**

**Priestupky**

Priestupky na úseku pohrebníctva sú uvedené v §§ 32 a 33 zákona č. 131/2010 Z.z. Zákona o pohrebníctve (v znení č. 398/2019 Z.z.)

**Článok 24**

**Záverečné ustanovenia**

1. Cenník za prepožičanie hrobových miest tvorí prílohu č. 1 tohto VZN.
2. Porušovanie tohto prevádzkového poriadku, bude postihované podľa príslušných platných zákonov.
3. Prevádzkovateľ pohrebiska a Domu smútku zodpovedá za vyvesenie tohto prevádzkového poriadku na mieste obvyklom a dostupnom na pohrebisku a v Dome smútku
4. Toto VZN Prevádzkového poriadku pohrebiska a Domu smútku v obci Buková bolo schválené 25.09.2020 uznesením č. 28/2020 a nadobúda účinnosť od 12.10.2020.
5. Dňom nadobudnutia účinnosti tohto prevádzkového poriadku sa ruší Prevádzkový poriadok pohrebiska obce Buková č. 1/2016

Návrh VZN č. 1/2020 zverejnený dňa 07.09.2020

Schválené VZN zverejnené dňa: 12.10.2020

Miloš Herceg

Starosta obce

**Cenník za prepožičanie hrobových miest**

Za nájom hrobových miest na pohrebisku sa stanovujú tieto ceny:

* 1. Nájomné za hrob v zemi vrátane miesta na príslušenstvo hrobu pre dospelého na dobu prvých 10 rokov – 10,- €.
  2. Obnovenie (predĺženie) nájomného práva za hrob pre dospelého na dobu 10 rokov – 10,- €.
  3. Nájomné za miesto na postavenie hrobky za každý i začatý 1 m2 plochy na dobu 10 rokov – 10,- €.
  4. Obnovenie (predĺženie) nájomného práva na miesto, kde je už postavená hrobka, za každý i začatý 1 m2 na dobu 10 rokov – 4,- €.
  5. Nájomné za hrob pre dieťa alebo urnu na dobu prvých 10 rokov – 4,- €.
  6. Obnovenie (predĺženie) nájomného práva za hrob dieťaťa alebo urny – 4,- €
  7. Nájomné za použitie domu smútku – paušálny poplatok Obecnému úradu Buková – 7,- €.
  8. Nájomné za použitie chladiaceho zariadenia do zákonnej lehoty pochovania (96 hodín):
* pre občanov obce Buková – poplatok Obecnému úradu Buková – 8,- €/deň uloženia.
* pre cudzích občanov – poplatok Obecnému úradu Buková– 15,- €/deň uloženia.